b'\n_START_ARTICLE_\nNew York Jets\n_START_SECTION_\nHistorie\n_START_PARAGRAPH_\nDet f\xc3\xb8rste organisasjonsm\xc3\xb8tet for American Football League fant sted 14. august 1959. Harry Wismer, som representerte byen New York p\xc3\xa5 m\xc3\xb8tet, erkl\xc3\xa6rte at staten var klar for et nytt, profesjonelt amerikansk fotballag, og at han var mer enn skikket til \xc3\xa5 styre laget._NEWLINE_Wismer ble tildelt franchisen som senere fikk navnet Titans of New York fordi som Wismer selv forklarte, "Titans are bigger and stronger than Giants." Han sikret en hjemmebane for Titans p\xc3\xa5 Polo Grounds, hvor laget slet b\xc3\xa5de \xc3\xb8konomisk og p\xc3\xa5 banen de f\xc3\xb8rste tre \xc3\xa5rene. Innen 1962 hadde gjelden blitt s\xc3\xa5 stor for Wismer at AFL ble tvunget til \xc3\xa5 ta p\xc3\xa5 seg kostnader for laget frem til sesongslutt._NEWLINE_En gruppe p\xc3\xa5 fem menn under ledelsen av Sonny Werblin, reddet laget fra \xc3\xa5 g\xc3\xa5 konkurs da de kj\xc3\xb8pte Titans for $1 million. Werblin skiftet navnet til New York Jets siden det nye stadionet, Shea Stadium, l\xc3\xa5 n\xc3\xa6r LaGuardia lufthavn. Det nye navnet skulle ogs\xc3\xa5 reflektere en mer moderne tiln\xc3\xa6rming til fotball. Weeb Webank ble ansatt som General Manager og Head Coach. Ewbank og quarterbacken Joe Namath ledet Jets til kjendisstatus etter at de slo Baltimore Colts i Super Bowl III og satte AFL p\xc3\xa5 kartet for profesjonell amerikansk fotball._NEWLINE_Da AFL og NFL ble sammensl\xc3\xa5tt havnet laget p\xc3\xa5 midten av tabellen, og quarterbacken Namath, som var lagets stjerne, hadde bare tre vellykkede sesonger etter sammensl\xc3\xa5ingen f\xc3\xb8r skader la en demper p\xc3\xa5 karrieren hans. Jets fortsatte nedover f\xc3\xb8r de endelig fant noe suksess p\xc3\xa5 80-tallet, inkludert da de n\xc3\xa5dde AFC Championship Game i 1982 og fremveksten av det popul\xc3\xa6re New York Sack Exchange._NEWLINE_Laget slet tidlig p\xc3\xa5 90-tallet. Etter at Leon Hess ga hovedtrener Bruce Coslet sparken ansatte han Pete Carroll, som fikk sparken etter bare \xc3\xa9n sesong som endte 6-10. Rich Kotite ble deretter ansatt for \xc3\xa5 lede laget til seier, men klarte bare \xc3\xa5 vinne fire ganger de neste to \xc3\xa5rene, med 28 tap. Kotite sa opp ved slutten av sin andre sesong, som tvingte Jets til \xc3\xa5 lete etter en ny hovedtrener._NEWLINE_Hess fikk tidligere hovedtrener for New England Patriots, Bill Parcells til Jets i 1997. Parcells gjorde laget relevant igjen, og coachet dem til AFC Championship Game i 1998. Hess d\xc3\xb8de i 1999 mens laget, som slet med flere skader, vant \xc3\xa5tte kamper og dermed ikke klarte \xc3\xa5 n\xc3\xa5 sluttspillet. Ved slutten av sesongen gikk Parcells av som hovedtrener og ga stillingen til assistenten sin Bill Belichick; Belichick sa opp dagen etter (han la en serviett p\xc3\xa5 scenen han skulle introduseres p\xc3\xa5 hvor det stod "I resign as HC of the NYJ") og tok heller stillingen som hovedtrener for Patriots._NEWLINE_Franchisen fikk en ny eier, Woody Johnson, i 2000. Gjennom 2000-tallet n\xc3\xa5dde Jets sluttspillet fem ganger, en rekord for franchisen, under tre forskjellige hovedtrenere. Rex Ryan ble ansatt i januar 2009. Ryan ledet laget til to AFC Championship-kamper i sine f\xc3\xb8rste to \xc3\xa5r, men laget n\xc3\xa5dde ikke sluttspillet igjen med Ryan som hovedtrener.\n_START_SECTION_\nWismer\n_START_PARAGRAPH_\nForretningsmannen Harry Wismer hadde v\xc3\xa6rt interessert i sport st\xc3\xb8rsteparten av livet da han ble tildelt en franchise av American Football League. Han spilte fortball for University of Florida og Michigan State University f\xc3\xb8r en kneskade avsluttet spillerkarrieren hans. Wismer begynte s\xc3\xa5 en karriere som kommentator med Michigan State og ble en foregangsperson innen industrien. Senere, da han var eieren av Titans, formulerte Wismer retningslinjer for ligaen som lot lagene dele kringkastingsrettigheter likt mellom seg._NEWLINE_Wismer, som tidligere hadde eid 25% av Washington Redskins, var interessert i American Football League og fikk en franchise han kunne utvikle i New York, og pr\xc3\xb8vde \xc3\xa5 gj\xc3\xb8re b\xc3\xa5de laget og ligaen til en suksess. Han begynte snart \xc3\xa5 bygge opp en betydelig gjeld, da Titans sine f\xc3\xb8rste to sesonger gikk d\xc3\xa5rlig og tilskuertallene gikk ned i lagets andre \xc3\xa5r. Franchisen ble solgt for 1 million dollar til en gruppe p\xc3\xa5 fem menn ledet av Sonny Werblin, eieren av Gotham Football Club, Inc., i februar 1963.\n_START_SECTION_\nWerblin\n_START_PARAGRAPH_\nSonny Werblin var ferdig utdannet ved Rutgers University og ansatt i Music Corporation of America, hvor han eventuelt ble President i selskapets TV-avdeling. Med bred kunnskap om media var han fast bestemt p\xc3\xa5 \xc3\xa5 gj\xc3\xb8re laget kjent. Hans f\xc3\xb8rste handling som eier var \xc3\xa5 endra lagets navn og uniform, og tilby en stor kontrakt til Joe Namath. Dette gav gevinst da laget under Namath, som ble lagets store stjerne, ledet Jets til seier i Super Bowl III. Werblin hadde derimot solgt sin andel i laget f\xc3\xb8r det skjedde._NEWLINE_Werblins partnere, Townsend B. Martin, Leon Hess, Donald C. Lillis og Philip H. Iselin ble uenige med Werblin om m\xc3\xa5ten laget ble styrt - selv om franchisen hadde begynte \xc3\xa5 g\xc3\xa5 i pluss var det Werblin som tok alle avgj\xc3\xb8relser selv uten \xc3\xa5 h\xc3\xb8re p\xc3\xa5 partnerene sine. Selv om Werblin til \xc3\xa5 begynne med var negativt innstilt overfor deres planer om \xc3\xa5 oppl\xc3\xb8se gruppen, gikk han i 1968 med p\xc3\xa5 \xc3\xa5 bli kj\xc3\xb8pt ut. Werblin forble involvert i sport og var den f\xc3\xb8rste CEOen i New Jersey Sports and Exposition Authority hvor han var med p\xc3\xa5 \xc3\xa5 bygge opp Meadlowlands Sports Complex, inkludert Giants Stadium.\n_START_SECTION_\nHess\n_START_PARAGRAPH_\nLeon Hess ble kjent for bensinstasjonene fra Hess Corporation; han spilte ogs\xc3\xa5 en viktig rolle i utviklingen av Jets mens han var med-eier og etter hvert, den eneste eieren. Hess kjempet ofte for forbedringer mens laget spilte p\xc3\xa5 Shea Stadium, men holdt seg for det meste borte fra selve fotballen, som han lot trenerene og General Manageren ta seg av._NEWLINE_I 1973 satt Hess p\xc3\xa5 den st\xc3\xb8rste andelen av lagets aksjer, og han kj\xc3\xb8pte opp Philip H. Iselins andel da han d\xc3\xb8de i 1976, som etterlot de to partnerene Townsend Martin og Helen Dillon, som hadde arvet sin andel fra faren hennes Donald Lillis da han d\xc3\xb8de. Hess begynte \xc3\xa5 kj\xc3\xb8pe ut de gjenv\xc3\xa6rende partnerene i 1981 da han kj\xc3\xb8pte Martins 25% for $5 millioner. Hess kj\xc3\xb8pte opp Dillons andel tre \xc3\xa5r senere for $5 millioner, og eide dermed hele laget selv._NEWLINE_Hess var lidenskapelig interessert i laget og tok nederlag tungt. I 1995, etter en under gjennomsnittet sesong under Pete Carroll som endte 6-10, annonserte Hess at "I\'m 80 years old, I want results now" under en pressekonferanse hvor Rich Kotite ble introdusert som lagets nye Head Coach. Etter to d\xc3\xa5rlige \xc3\xa5r med Kotite involverte Hess seg mer i laget da han ansette Bill Parcells, men fikk ikke sett dr\xc3\xb8mmen sin g\xc3\xa5 i oppfyllelse da han d\xc3\xb8de 7. mai 1999.\n_START_SECTION_\nWoody Johnson\n_START_PARAGRAPH_\nDa taget var til salgs var det to potensielle kj\xc3\xb8pere, Cablevision og filantropen Woody Johnson, hvis bestefar, Robert Wood Johnson II, utvidet Johnson & Johnson. Johnson var relativt ukjent blant andre NFL-eiere da han kj\xc3\xb8pte franchisen for $635 millioner. If\xc3\xb8lge tidligere General Manager for New York Knicks Ernie Grunfeld hadde Johnson en lidenskap for sport, og hadde uttryket \xc3\xb8nske om \xc3\xa5 eie sitt eget lag. Johnson har blitt beskrevet som en muliggj\xc3\xb8r og som ville at hans ansatte skulle gj\xc3\xb8re sitt beste._NEWLINE_I likhet med Hess holdt Johnson seg i stor grad ute av selve fotballen, men ble mer involvert da han ansatte Head Coach Rex Ryan.\n_START_SECTION_\nChristopher Johnson\n_START_PARAGRAPH_\nI 2017 utpekt president Donald Trump Woody Johnson som USAs ambassad\xc3\xb8r til Storbritannia. Etter at det ble bekreftet ble hans bror, Christopher Johnson, utpekt til medeier og tok daglig kontroll over laget, inkludert personalvalg.\n_START_SECTION_\nStadioner\n_START_PARAGRAPH_\nEieren Harry Wismer lette etter et sted hvor laget kunne spille hjemmekamper, men klarte bare \xc3\xa5 sikre falleferdige Polo Grounds, som ikke hadde hatt et stort sportslag siden New York Giants sluttet \xc3\xa5 bruke det i 1957. Titans spilte sine f\xc3\xb8rste fire sesonger p\xc3\xa5 stadiumet - i den siste sesongen skiftet de navn til Jets. Titans delte stadionet med et nytt MLB-lag, New York Mets i to \xc3\xa5r f\xc3\xb8r begge lagene flyttet til Shea Stadium i Queens in 1964. Jets var det siste laget som avholdt en kamp p\xc3\xa5 Polo Grounds, et tap (19-10) mot Buffalo Bills 14. desember 1963._NEWLINE_Wismer hadde h\xc3\xa5pt at Titans kunne spille i det som senere ble kjent som Shea Stadium fra 1961 av. En kombinasjon av mangelfull finansiering og juridiske problemer f\xc3\xb8rte til at byggingen av det nye stadionet ble utsatt. Wismer skrev under p\xc3\xa5 et omforent memorandum mot slutten av 1961 for \xc3\xa5 sikre en ny hjemmebane for Titans. Dette anerkjente at Mets hadde rett til eksklusiv bruk av stadionet frem til de hadde fullf\xc3\xb8rt sin sesong. Da laget flyttet til Shea under nye eiere ble de tvunget til \xc3\xa5 \xc3\xa5pne sesongen med flere bortekamper, is\xc3\xa6r i 1969 og 1973 da Mets n\xc3\xa5dde langt i sluttspillet._NEWLINE_Da laget f\xc3\xb8lte at denne avtalen var en ulempe for Jets annonserte de i 1977 at de ville spille to hjemmekamper i \xc3\xa5ret i september p\xc3\xa5 Giants sin nye stadion i New Jersey, Giants Stadium. Dette f\xc3\xb8rte til en rettstvist mellom New York City og Jets, og i s\xc3\xb8ksm\xc3\xa5lets avgj\xc3\xb8relse ble byen enig i \xc3\xa5 la Jets spille to hjemmekamper i september per sesong p\xc3\xa5 Shea fra 1978 og ut de gjenv\xc3\xa6rende seks \xc3\xa5rene av Jets sin leieavtale. I 1977 spilte Jets \xc3\xa9n kamp i september i Giants Stadium og en kamp den 2. oktober i Shea._NEWLINE_Til tross for alle probleme \xc3\xb8nsket eieren p\xc3\xa5 tiden Leon Hess \xc3\xa5 fornye lagets leieavtale med Shea, som skulle g\xc3\xa5 ut i 1983, og forhandlet med borgermesteren i New York Ed Koch. Hess ville at byen skulle pusse opp stadionet for \xc3\xa5 utvide kapasiteten. Han hadde ogs\xc3\xa5 h\xc3\xa5pt \xc3\xa5 forhandle andre deler av leieavtalen - Jets tjente ingen penger p\xc3\xa5 parkering p\xc3\xa5 Shea. Hess sitt f\xc3\xb8rste forslag ble negativt mottatt av Koch. Da forhandlingene ble fastl\xc3\xa5st annonserte Jets planer om \xc3\xa5 flytte til New Jersey. 10. desember 1983 spilte Jets sin siste kamp p\xc3\xa5 Shea hvor de tapte 34-7 mot Steelers. Mens tilskuerene plyndret stadionet for suvenirer stod det "N.J. Jets" p\xc3\xa5 poengtavlen._NEWLINE_Da Jets begynte \xc3\xa5 spille med Giants p\xc3\xa5 stadionet hadde flere Jets-tilhengere h\xc3\xa5pet at navnet p\xc3\xa5 stadionet skulle endres. Giants, som hadde autoriteten over det, nektet. I et fors\xc3\xb8k p\xc3\xa5 \xc3\xa5 skjule at de spilte i et stadion som var bygd og dekorert for et annet land fikk de ansatte p\xc3\xa5 stadionet jobben med \xc3\xa5 gj\xc3\xb8re den mer Jet-vennlig n\xc3\xa5r laget skulle spille, ved \xc3\xa5 henge opp gr\xc3\xb8nne bannere og plassere Jets sin logo over Giants sin. De kunne ikke gj\xc3\xb8re noe med de r\xc3\xb8de og bl\xc3\xa5 setene. Jets deltok i den f\xc3\xb8rste sluttspillkampen i stadionets historie, hvor de tapte mot Patriots 28. desember 1985._NEWLINE_Siden Jets \xc3\xb8nsket \xc3\xa5 bli en st\xc3\xb8rre franchise og flytte bort fra Giants sin skygge, begynte de \xc3\xa5 forhandle med Metropolitan Transportation Authority i et fors\xc3\xb8k p\xc3\xa5 \xc3\xa5 bygge et stadion p\xc3\xa5 vestsiden av Manhattan, og startet en budkrig med TransGas Energy Systems og Cablevision for rettighetene til West Side Yard-eiendommen - Hess hadde f\xc3\xb8r sin d\xc3\xb8d blitt kontaktet av tidligere borgermester Rudy Giuliani om \xc3\xa5 flytte laget dit n\xc3\xa5r deres kontrakt med Giants Stadium gikk ut i 2008. Cablevision \xc3\xb8nsket ikke \xc3\xa5 la Jets eie omr\xc3\xa5det siden Madison Square Garden l\xc3\xa5 bare noen kvartaler unna og ville da bli n\xc3\xb8dt til \xc3\xa5 konkurrere med Jets\' nye stadion. Lageierne hadde en avstemning som endte med 31-1 hvor bare Buffalo Bills stemte mot, om \xc3\xa5 gi Super Bowl 2010 til New York dersom Jets vant budrunden og kunne fullf\xc3\xb8re stadionet innen 2010._NEWLINE_MTA ble enstemmig enige om \xc3\xa5 selge eiendommen til Jets for rundt $210 millioner, da komitteen var enige om at \xc3\xa5 ha stadionet der ville l\xc3\xb8nne seg p\xc3\xa5 lang sikt. Cablevision, grupper i lokalsamfunnet og andre i transportindustrien gjorde det de kunne for \xc3\xa5 hindre Jets i \xc3\xa5 bygge stadionet, og Jets ble saks\xc3\xb8kt to ganger, med p\xc3\xa5stander om at stadionet ikke kunne bygges p\xc3\xa5 grunn av risiko til milj\xc3\xb8et._NEWLINE_Til tross for at laget var trygge i at de kunne sikre stadionet ble h\xc3\xa5pet knust da Sheldon Silver og Joseph L. Bruno, som begge hadde vetomakt, nektet \xc3\xa5 st\xc3\xb8tte prosjektet, da de mente det ville skade snarere enn hjelpe utviklingen av West Side._NEWLINE_Nedsl\xc3\xa5tt gikk Jets med p\xc3\xa5 \xc3\xa5 inng\xc3\xa5 et 50/50-samarbeid med rivalen Giants for \xc3\xa5 bygge et nytt stadion, og gikk i grunn med p\xc3\xa5 en 99-\xc3\xa5rig leiekontrakt, som Giants hadde skrevet under tidligere samme \xc3\xa5r, som bandt dem til New Jersey. Stadionet, kjent som MetLife Stadium, var det f\xc3\xb8rste i NFLs historie som ble bygd i samarbeid mellom to franchiser. Stadionet, som blir belyst i forskjellige farger avhengig av hvilket lag som spiller hjemmekamp, \xc3\xa5pnet i april 2010 med en sesongoppkj\xc3\xb8ringskamp mellom Jets og Giants. Jets sin f\xc3\xb8rste hjemmekamp i seriespill ble avholdt 13. september 2010 og ble vist p\xc3\xa5 nasjonal tv p\xc3\xa5 Monday Night Football. New York tapte mot Ravens 10-9. Lageiere i NFL ble enige om \xc3\xa5 holde Super Bowl XLVIII i 2014 i det nye stadionet.\n_START_SECTION_\nNew England Patriots\n_START_PARAGRAPH_\nSiden begynnelsen av American Football Leagye har rivaliseringen mellom Jets og New England Patriots blitt holdt ved like. Det var f\xc3\xb8rst i 1966 at det blusset opp mellom dem da Jets \xc3\xb8dela Patriots sin sjanse til \xc3\xa5 delta i Super Bowl I med en seier (38-28) p\xc3\xa5 Shea Stadium. Patriots slo tilbake i 1985 da de slo Jets ut av sluttspillet og selv gikk videre til Super Bowl XX, hvor de tapte mot Bears._NEWLINE_Rivaliseringen eskalerte og fikk mer oppmerksomhet i 1997 da en misforn\xc3\xb8yd Bill Parcells forlot jobben sin som hovedtrener for Patriots til fordel for samme stillingen med Jets. Det neste \xc3\xa5ret skrev Jets kontrakt med Curtis Martin fra Patriots. Etter at det begynte \xc3\xa5 g\xc3\xa5 d\xc3\xa5rlig med Jets i l\xc3\xb8pet av Parcells\' tredje \xc3\xa5r sa han opp stillingen som hovedtrener. Hans assistent, Bill Belichick, ble f\xc3\xb8rst utpekt som ny hovedtrener, men sa opp dagen derp\xc3\xa5 til fordel for \xc3\xa5 bli hovedtrener for Patriots._NEWLINE_Rivaliseringen n\xc3\xa5dde et vendepunkt 23. september 2001 da veteranen Drew Bledsoe tok en takling fra linebacker Mo Lewis som etterlot ham med intern bl\xc3\xb8dning. Dette ga Tom Brady muligheten til \xc3\xa5 ta over som startende quarterback, som etter hvert har ledet New England til seks Super Bowl-seiere. I 2006 forlot Eric Mangini, en av Belichick sine assistenter, Patriots for \xc3\xa5 bli Jets sin nye hovedtrener. Det var i denne perioden at Spygate ble avdekket, som eskalerte spliden mellom de to lagene. Da Rex Ryan tok over som Jets\' hovedtrener eskalerte feiden videre. I januar 2011 m\xc3\xb8ttes de to lagene i divisjonsrunden av sluttspillet, hvor Jets klarte \xc3\xa5 vinne 28-21 p\xc3\xa5 bortebane og g\xc3\xa5 videre til AFC Championship Game, hvor de tapte mot Pittsburgh Steelers.\n_START_SECTION_\nBuffalo Bills\n_START_PARAGRAPH_\nJets og Bills representerer den samme staten (New York), og rivaliseringen representerer forskjellene mellom New York City og Western New York, hvor Bills spiller. Lagene var begge oppstartslag i American Football League, og har konkurrert i samme divisjon siden. Sett bort fra et par merkbare \xc3\xb8yeblikk, som da O. J. Simpson slo en NFL-rekord for rushing mot Jets, en sluttspillkamp i 1981 og da tidligere hovedtrener fra Jets Rex Ryan gikk til Bills i to \xc3\xa5r, har rivaliseringen blitt karakterisert av d\xc3\xa5rlige kamper, is\xc3\xa6r feilsteg fra quarterbackene Mark Sanchez for Jets, og J. P. Losman for Bills.\n_START_SECTION_\nMiami Dolphins\n_START_PARAGRAPH_\nRivaliseringen med Miami Dolphins har eksistert siden laget ble stiftet i 1966. En av de mest kjente kampene i Jets\' historie var i 1994, med Dolphins\' Clock Play gav dem en usannsynlig seier og satte en stopper for Jets sitt momentum i sesongen, som gikk videre inn i to d\xc3\xa5rlige sesonger under Rich Kotite. Jets kom tilbake med en uforventet seier 23. oktober 2003 i det som senere har blitt kjent som The Monday Night Miracle. Jets, som l\xc3\xa5 under 30-7 ved slutten av tredje kvarter, scoret 23 poenge i fjerde kvarter f\xc3\xb8r de vant p\xc3\xa5 overtid med et 40-yard field goal fra John Hall._NEWLINE_Da Rex Ryan ble hovedtrener for Jets oppstod det en ordkrig mellom de to klubbene som kulminerte i at ryan viste fingen til Dolphins-tilhengere i januar 2010. Rivaliseringen fortsatte mellom lagene da Sal Alos, Strength and Condition Coach for Jets, satte krokfot p\xc3\xa5 Nolan Carroll, cornerback for Dolphins. Carroll ble ikke skadet, og Alosi sa opp to m\xc3\xa5neder etterp\xc3\xa5.\n_START_SECTION_\nNew York Giants\n_START_PARAGRAPH_\nNew York Jets hadde lenge en intenst rivalisering mot New York Giants, som spilte i samme by, som siden har dabbet av ettersom de to lagene sjelden m\xc3\xb8ter hverandre i seriespillkamper. Rivaliseringen n\xc3\xa5dde sitt h\xc3\xb8ydepunkt 17. august 1969 da de to lagene m\xc3\xb8ttes for f\xc3\xb8rste gang, i en sesongoppkj\xc3\xb8ringskamp. Giants, som p\xc3\xa5 den tidne var et middelm\xc3\xa5dig lag, ble sett p\xc3\xa5 som kampens underdog. Jets endte opp med \xc3\xa5 vinne kampen 37-14, som resulterte i at Allie Sherman, hovedtrener for Giants, fikk sparken._NEWLINE_De to lagene m\xc3\xb8ttes i den siste kampen av seriespillet i 1988. Jets, som hadde g\xc3\xa5tt 7-7-1 den sesongen, hadde ingenting \xc3\xa5 tape da deres sjanser for \xc3\xa5 n\xc3\xa5 sluttspillet var allerede knust. Giants derimot spilte fremdeles for en plass i sluttspillet, og en seier i kampen ville b\xc3\xa5de sikre dem plassen og gi dem divisjonstittelen. Giants klarte derimot ikke \xc3\xa5 vinne over Jets sitt forsvar, som klarte \xc3\xa5 sacke quarterbacken Phil Simms \xc3\xa5tte ganger i l\xc3\xb8pet av kampen. Med Jets sin seier, kombinert med seieren til Rams og Eagles, mistet Giants sjansen til \xc3\xa5 n\xc3\xa5 sluttspillet._NEWLINE_Til tross for at de to lagene har v\xc3\xa6rt rivaler lenge, har lagene ogs\xc3\xa5 bygd opp et uventet og sterkt partnerskap etter \xc3\xa5 ha delt Giants Stadium i 26 \xc3\xa5r, og deretter i MetLife Stadium som de to lagene eier halvparten av hver. Rivaliseringen bygde seg opp igjen i 2011-sesongen da Jets og Giants m\xc3\xb8ttes i uke 16. Begge lagene hadde en sjanse til \xc3\xa5 n\xc3\xa5 sluttspillet med ein seier i kampen, og det ble utvekslet harde ord mellom spillere og trenere p\xc3\xa5 de to lagene. Giants vant kampen 29-14. Rivalene m\xc3\xb8ttes igjen 6. desember 2015, hvor Jets klarte \xc3\xa5 komme tilbake fra \xc3\xa5 ligge under og vant 23-20 i ekstraomganger.\n_START_SECTION_\nLogoer og uniformer\n_START_PARAGRAPH_\nJets presenterte et nytt design for uniformer og prim\xc3\xa6rlogoen i forkant av 2019-sesongen. Lagets nye farger er en gr\xc3\xb8nnfarge franchisen kaller "Gotham Green", hvitt og sort. Prim\xc3\xa6rlogoen er en gr\xc3\xb8nn fotballformet oval med en hvit ytterlinje som ligger horisontalt med ordet "JETS" i tykk sans-serif skr\xc3\xa5skrift like under den horisontale aksen, med "NEW YORK" over i mindre bokstaver, og en liten fotball midt i p\xc3\xa5 bunnen som delvis dekker nederste delen av bokstavene "E" og "T"._NEWLINE_Prim\xc3\xa6runiformen best\xc3\xa5r av gr\xc3\xb8nne tr\xc3\xb8yer med hvite numre og hvite tr\xc3\xb8yer med gr\xc3\xb8nne numre, gr\xc3\xb8nne og hvite bukser og gr\xc3\xb8nne sokker. Nummerne er i en ny mer firkantet sans-serif skrifttype, med tynne sorte ytterlinjer, med ordet "NEW YORK" i tykk sans-serif skr\xc3\xa5skrift over numrene p\xc3\xa5 forsiden, TV-numre \xc3\xb8verst p\xc3\xa5 skuldrene, og spillerens navn i firkantede sans-serif bokstaver p\xc3\xa5 ryggen, enten i gr\xc3\xb8nt eller hvitt. Skjortene har striper i motsatt farge rundt skuldrene opp mot kragen, og buksene har like striper p\xc3\xa5 hver side som g\xc3\xa5r til innsiden av l\xc3\xa5ret. Laget har ogs\xc3\xa5 en alternativ sort uniform med hvite numre med en gr\xc3\xb8nn ytterlinje, gr\xc3\xb8nne striper og sorte sokker._NEWLINE_Hjelmen er en dyp metallisk smaragdgr\xc3\xb8nn med sorte ansiktsmasker; lagets sekund\xc3\xa6rlogo, som er prim\xc3\xa6rlogoens "JETS" og en fotball, finnes p\xc3\xa5 hver side av hjelmen._NEWLINE_Lagets originale uniformer da de het Titans of New York i 1960 var marinebl\xc3\xa5 med gullfargede tall, gullfargede bukser med to parallelle bl\xc3\xa5 striper p\xc3\xa5 hver side, og marinebl\xc3\xa5 hjelmer med en enkelt gullstripe ned midten og uten logoer. De hvite skjortene had marinebl\xc3\xa5 tall. I 1961 la Titans til skulderstriper, gull og hvit p\xc3\xa5 bl\xc3\xa5 skjorter og gull og marinebl\xc3\xa5 p\xc3\xa5 hvite skjorter, og skiftet stripene p\xc3\xa5 buksene til en bl\xc3\xa5 stripe omringet av hvite striper. Gullfargen ble lysnet litt._NEWLINE_Da Titans skiftet navn til Jets i 1963 ble de gamle fargene, marinebl\xc3\xa5 og gull, byttet ut med kelly gr\xc3\xb8nn og hvitt. Skjortene hadde omvendt farger p\xc3\xa5 ermene med tykke striper p\xc3\xa5 skuldrene og mansjettene, over og under tallene. Buksene var hvite med to parallelle gr\xc3\xb8nne striper p\xc3\xa5 hver side. De nye hjelmene var hvite med en gr\xc3\xb8nn stripe ned midten, og logoen p\xc3\xa5 hver side av hjelmen var silhuetten av et jetfly i gr\xc3\xb8nt med ordet JETS langs skroget. I 1964 ble den enkelte gr\xc3\xb8nne stripen til to parallelle striper, og jetflyet ble erstate med en hvit fotball med gr\xc3\xb8nn ytterlinje. Teksten "NY" ble plassert bak "JETS", og en liten fotball ble inkludert i midten neders. Ettersom at logoen var vanskelig \xc3\xa5 se p\xc3\xa5 avstand (eller p\xc3\xa5 TV), ble fargene reversert i 1965._NEWLINE_Designet ble stort sett ikke endret f\xc3\xb8r i 1977, med unntak av mindre endringer p\xc3\xa5 skrifttype, vinkelen p\xc3\xa5 logoene p\xc3\xa5 hjelmen, og endringer p\xc3\xa5 skulder- og ermestripene p\xc3\xa5 grunn av endringer i hvordan skjortene ble utformet i NFL._NEWLINE_Den f\xc3\xb8rste store endringen ble gjort i forkant av 1978-sesongen. Fargene ble ikke endret p\xc3\xa5; hjelmene ble gr\xc3\xb8nne med hvite ansiktsmasker og ordet JETS stod i hvitt p\xc3\xa5 hver side. Fra toppen av "J"en i JETS kom det et moderne jetfly som strekte seg horisontalt over resten av ordet. Skjortene hadde store nummer p\xc3\xa5 skuldrene og to tykke parallelle striper p\xc3\xa5 ermene, mens buksene hadde en enkelt gr\xc3\xb8nn stripe fra hoften til kneet p\xc3\xa5 hver side. I 1990 modifiserte Jets deseignet ved \xc3\xa5 legge til tynne svarte ytterlinjer p\xc3\xa5 nummerene, bokstavene, stripene og logoen p\xc3\xa5 hjelmen, ansiktsmaskene ble endret fra hvitt til sort, og laget begynte \xc3\xa5 bruke gr\xc3\xb8nne bukser til de hvite skjortene._NEWLINE_Jets tok i bruk et nytt design p\xc3\xa5 uniformene og logoene i 1998. I 2002 begynte de \xc3\xa5 bruke gr\xc3\xb8nne bukser med b\xc3\xa5de de hvite og de gr\xc3\xb8nne skjortene._NEWLINE_Jets var det f\xc3\xb8rste NFL-laget som hadde "throwback"-uniformer, som de brukte i 1993-sesongen i en hjemmekamp mot Cincinnati Bengals for feiringen av 25-\xc3\xa5rsdagen til laget som vant Super Bowl III. Buksene og skjortene var like designet som ble brukt mellom 1963-77, men hjelmene de brukte var gr\xc3\xb8nne med en hvit ytterlinje rundt logoen fra samme periode. I 1994-sesongen, som en del av NFLs 75-\xc3\xa5rsdag brukte Jets b\xc3\xa5de borte- og hjemmeversjoner av denne uniformen i noen kamper, med samme hjelm men med to parallelle hvite striper ned midten._NEWLINE_I 2007-sesongen introduserte laget en ny "throwback"-uniform, med elementer fra Titans-uniformene fra 1960 og 1961-62, med marinebl\xc3\xa5 hjelmer og skjorter, gullfargede nummer og striper p\xc3\xa5 hjelmene, gull- og hvitfargede skulderstriper, og gullfargede bukser med bl\xc3\xa5 og hvite striper p\xc3\xa5 hver side. Disse uniformene ble brukt igjen i 2008, 2009 og 2011. I 2009 ble det brukt en hvit skjorte for som en del av feirignen av American Football League 50-\xc3\xa5rsdag._NEWLINE_Jets avduket nye tr\xc3\xb8yer og en oppdatert logo f\xc3\xb8r 2019-sesongen. Tr\xc3\xb8yene er "Gotham Green" p\xc3\xa5 hjemmebane og "Spotlight White" p\xc3\xa5 bortebane. De introduserte ogs\xc3\xa5 sort som en lagfarge for f\xc3\xb8rste gang siden 1997.\n_START_SECTION_\nCheerleadere\n_START_PARAGRAPH_\nCheearledergruppen som originalt het Jets Flag Crew ble stiftet i 2006. I 2007 ble gruppen utvidet, og skiftet navn til det mer passende Jets Flight Crew. Gruppen fremf\xc3\xb8rer rutiner under lagets hjemmekamper, og har holdt \xc3\xa5rlige auditions siden den ble stiftet for \xc3\xa5 tiltrekke seg nye medlemmer._NEWLINE_Jets Junior Flight Crew ble etablert i 2010 og presenterte en mulighet for barn og unge \xc3\xa5 trene med gruppen for \xc3\xa5 forbedre deres "talent and abilities in a non-competitive environment."\n_START_SECTION_\nRadio og TV\n_START_PARAGRAPH_\nJets sin hovedstasjon p\xc3\xa5 radio er WEPN 98.7 ESPN med Bob Wischusen som hovedkommentator og Marty Lyons, kjent fra Jets\' Sack Exchange, som ekspertkommentator._NEWLINE_Sesongoppkj\xc3\xb8ringskamper som ikke vises nasjonalt sendes p\xc3\xa5 WCBS-TV. SportsNet New York, som fungere som Jets sitt offisielle hjem, sender over 250 timer med eksklusiv programmering om laget i high definition._NEWLINE_Monday Night Football-kamper sendes samtidig p\xc3\xa5 ESPN, p\xc3\xa5 enten WABC-TV eller WPIX-TV dersom WABC velger \xc3\xa5 ikke sende kampen. Thursday Night Football-kamper sendes p\xc3\xa5 stasjonen bestemt av Fox, og p\xc3\xa5 NFL Network.\n_START_SECTION_\nMerkbare draft picks i f\xc3\xb8rste runde\n_START_PARAGRAPH_\nDen mest kjente av Jets sine picks i f\xc3\xb8rste runde kom i 1965 da de valgte Joe Namath, quarterback fra Alabama, som gjorde laget nasjonalt kjent med sin personlighet og livsstil. Hans talenter p\xc3\xa5 banen ledet laget til en seier over Baltimer Colts i Super Bowl III. Til tross for at Namath mot slutten av karrieren sin ble hindret av skader er han if\xc3\xb8lge tidligere lagkamerat John Dockery best kjent som "a guy that came along and broke a lot of the conventions." Namath ble innlemet i Pro Football Hall of Fame i 1985._NEWLINE_Jets har historisk pleid \xc3\xa5 velge spillere som endte opp med \xc3\xa5 ikke n\xc3\xa5 opp til forventninger. Trolig en av de mest skuffende valgene var Blair Thomas. Thomas, som hadde i snitt 5,4 yards per carry hos Penn State, var en mulighet for Jets \xc3\xa5 styrke ett for tiden svakt offensivt lag. Thomas ble draftet som nummer to totalt i 1990. Det \xc3\xa5ret hadde han total 620 yards, langt under forventninger. Innen han forlot laget som en unrestricted free agent i 1993 hadde han totalt 2 009 rushing yards, med bare fem touchdowns. Defensive lineman Vernon Gholston var Jets\' first round pick i 2008, og var en like stor skuffelse for laget, uten en eneste sack i l\xc3\xb8pet av hans tre \xc3\xa5r med laget._NEWLINE_I 1995 ble Kyle Brady draftet fremfor Warren Sapp, og var en av flere skuffelser under Rich Kotite som lagets hovedtrener. Laget reddet seg inn i samme draft med Hugh Douglas. Dewayne Robertson var fjerde pick totalt i 2003. Robertson var en defensive tackle fra Kentucky som ikke klarte \xc3\xa5 leve opp til forventninger med Jets. Han hadde 14,5 sacks i l\xc3\xb8pet av sine fem sesonger med laget. I 1976 draftet Jets Richard Todd, en quarterback fra Alabama. I l\xc3\xb8pet av sin tid med Jets kastet Todd flere interceptions enn han kastet touchdowns. I 1981-sesongen spilte Jets mot Dolphins i AFC Championship Game, hvor Todd kastet fem interceptions, og Jets tapte kampen. \xc3\x85ret etter ble han byttet til New Orleans Saints. Det nyligste feilsteget kom da Jets draftet Dee Milliner i 2013. Milliner hadde spilt college football ved University of Alabama og folk hadde h\xc3\xb8ye forventninger, men varte bare tre \xc3\xa5r, som var plaget av skader og kun 3 interceptions._NEWLINE_I 2013- og 2014-sesongene stilte Jets med en sterk defensive line bemannet av first round picks Muhammad Wilkerson (2011) og Sheldon Richardson (2013). I 2013 avsluttet Wilkerson sesongen med 10,5 sacks, samme statistikker som den forrige Jets-spilleren med over 10 sacks i \xc3\xa9n sesong, John Abraham i 2005. Samme \xc3\xa5r fikk Richardson en pris fra Associated Press for Defensive Rookie of the Year. Jets sitt run defense var imponerende, og laget endte opp p\xc3\xa5 femte plass av tillatte rushing yards i 2014 i NFL._NEWLINE_I NFL Draft i 2017 valgte Jets Jamal Adams fra LSU med sjette pick i f\xc3\xb8rste runde. Adams startet karrieren sin sterkt, og ble utvalgt til Pro Bowl i 2018 og vant Defensive MVP-tittelen.'